stanford-oval/wikipedia huggingface dataset:
רנבואה
הגישות השונות לרנבואה > קבלת הרנבואה

קבלת הרנבואה היא גישה המביטה על המכלול של הדינים. במקרה בו הדין הצרפתי המפנה הוא דין בנושא מסוים (בדוגמה לעיל: דין חוזי) יחיל בית המשפט הישראלי לא את הדין אליו מפנה הדין הצרפתי אלא את דיני החוזים הישראלים כי ההפניה הצרפתית היא אל דין זר חוזי (ולא מתייחסים לכיוון ההפניה).
מצב זה מוגדר כמצב של רמיסיה (Remission) שכן מדובר בהפניה חזרה מהדין המהותי (Lex Causa) הזר חזרה לדין המקומי (Lex Fori).
הגישות השונות לרנבואה > קבלת הרנבואה > רנבואה חלקי

מצב של רנבואה חלקי (או Transmission) הוא מצב בו בית המשפט מתחשב בהפניה אחת, ואז דוחה את יתרת הרנבואה. בדוגמה לעיל, יחיל בית המשפט הגרמני שם מוגשת התביעה את הדין הגרמני, ויפנה לדין האנגלי – אולם יראה את ההפניה כהפניה לדין המהותי האנגלי ולא ימשיך לכללי ההפניה האנגליים.
הגישות השונות לרנבואה > קבלת הרנבואה > רנבואה כפול

אפשרות נוספת (אשר ידועה גם כ"בית משפט דהתם") היא לבדוק כיצד בית המשפט הזר היה נוהג – מצב זה נקרא "רנבואה כפול" או שיטת בית משפט דהתם (Foreign Court Theory). ובדוגמה לעיל, יפנו מבית המשפט הגרמני לאנגלי ומשם לצרפתי ויחילו בגרמניה את השיטה הצרפתית (ולא ימשיכו להפנות).
התייחסות שיטות משפט שונות > שיטות משפט קונטיננטליות

שיטות המשפט הקונטיננטליות מעדיפות את שיטת בית המשפט דהתם.
התייחסות שיטות משפט שונות > ארצות הברית ואנגליה

בארצות הברית ובאנגליה נוקטים בשיטה הראשונה ודוחים את הרנבואה. כל מדינה מחילה את הדין ומתעלמת מההפניות, למעט בשני חריגים – בזכויות קניין בנכס מקרקעין מחילים את דין מקום הנכס, ובענייני גירושים מחילים את דין מרכז החיים (ה- Domicil) כאשר בשני חריגים אלה מחילים את שיטת בית משפט דהתם.
התייחסות שיטות משפט שונות > ישראל

גם בישראל נהוג לדחות את הרנבואה. דוגמה לכך ניתן לראות בסעיף 5 לחוק שיפוט בענייני התרת נישואין (מקרים מיוחדים), התשכ”ט 1969, הקובע כי בני זוג שאין להם בית דין (מקרים של חסרי דת, נישואי תערובת ועדות שאינן מוכרות) יש לבחור את ברירות הדין בסדר הבא:
דין פנימי של מקום מושבם המשותף.
דין פנימי של מקום מושבם האחרון.
דין האזרחות.
דין ארץ הנישואין.
היינו, משהסעיף מפנה במפורש לדין הפנימי מדובר בדחיית הרנבואה.
דוגמה נוספת מופיעה בחוק הירושה, תשכ"ה-1965, הקובע בתחילת סעיף 137 - "על הירושה יחול דין מושבו של המוריש בשעת מותו" ובסעיף 142 - "דין חוץ המפנה אל דין אחר: על אף האמור בחוק זה, כאשר חל דין של מדינה פלונית ואותו דין מפנה אל דין החוץ - אין נזקקים להפניה אלא יחול הדין הפנימי של אותה מדינה", היינו מדובר בדחיית הרנבואה. חריג לכך הוא "כשהדין של אותה מדינה מפנה אל הדין הישראלי, נזקקים להפניה ויחול הדין הפנימי הישראלי" – היינו לגבי הדין הישראלי נוהגים על פי השיטה של רנבואה חלקית - מהסוג של Remission בלבד.
הערות שוליים

↑  re United Railways of Havana and Regla Warehouses (1958) 1 Ch. 724
שביט מרקוס

| --- | --- |

 כוכב האם
 כוכב אם:  שמש
 מידע כללי
 סוג:  שביט
 תאריך גילוי:  2 באוגוסט 1957 
 מגלה:  Antonín Mrkos 
 מאפיינים מסלוליים
 ציר חצי-ראשי:  536±12 יחידה אסטרונומית
 אקסצנטריות:  0.99934 
 זמן הקפה:  4,534,634±155,020 יממה
 נטיית מסלול:  93.957±0.002 מעלה
 
שביט מרקוס, הידוע באופן רשמי בשם C/1957 P1 (סגנון ישן 1957d), היה שביט לא מחזורי שהתגלה ב-1957 על ידי אנטונין מרקוס . זה היה אחד משני שביטים בהירים שעברו בפריהליון ב-1957, השני הוא שביט ארנד-רולנד. שיא בהירותו הוערך בסביבות 1, והוא אופיין כשביט גדול.
תצפיות

השביט התגלה על ידי האסטרונום הצ'כי אנטונין מרקוס בעין בלתי מזוינת במצפה הכוכבים בעיירה לומניצקי שטיט, צ'כוסלובקיה. מרקוס הודיע על הגילוי ב-2 באוגוסט 1957, אך בשלב זה השביט כבר התגלה באופן בלתי תלוי על ידי אחרים. למרות שהדיווח הראשון היה מ-29 ביולי, השביט נקרא על שמו, שביט מרקוס, מכיוון שהמברק של מרקוס היה הראשון שהגיע לאיגוד האסטרונומי הבין-לאומי. השביט היה אז בסמוך לפריהליון, ובהירותו הנראית הוערכה בסביבות 2. עד 4 באוגוסט הוא התבהר לעוצמה 1.
בזמן הגילוי היה השביט ליד פולוקס בקבוצת הכוכבים מזל תאומים. לאחר מכן הוא נע צפונה מהשמש ונראה גם בשמי הערב וגם בשמי הבוקר. השביט התרחק בהדרגה מהשמש והפך לעצם בולט, הנראה לאחר השקיעה. זנבו של השביט נפרש על פני יותר מ-5 מעלות. הזנב היה מורכב משני חלקים, אחד שבהתחלה היה בהיר יותר ומעוקל, והשני ישר עם קשרים שהפך בהיר יותר בסוף אוגוסט ומראהו השתנה במהירות. מ-10 באוגוסט עד 15 באוגוסט זנבו של השביט נראה מפוספס. השביט נע מהחלק הדרומי של קבוצת הדובה הגדולה לקבוצת שערות ברניקי, תוך כדי ירידה איטית בבהירותו. בספטמבר הוא חצה את קבוצת בתולה כעצם בבהירות 3; הוא נשאר גלוי לעין בלתי מזוינת עד סוף ספטמבר.
עד סוף אוקטובר 1957, השביט התקרב שוב לשמש ולא ניתן היה לצפות בו. הוא נראה שוב בסוף ינואר 1958 ונצפה לאחרונה ב-9 ביולי 1958, כאשר צולם כאובייקט מעורפל בבהירות 19.
תצפית בשביט גילתה בספקטרום שלו נוכחות של נתרן וציאניד .
הערות שוליים

↑  "Brightest comets in the last two-thirds century". www.icq.eps.harvard.edu. 17 בנובמבר 2013. {{cite web}}:  (עזרה)
↑  Richter, N. (בינואר 1960). "II Cometary physics and the comets Arend-Roland and Mrkos". Vistas in Astronomy. 3 (1): 132–137. Bibcode:1960VA......3..132R. doi:10.1016/0083-6656(60)90013-1. {{cite journal}}:  (עזרה)
1 2 3 4  Porter, J.G. (בינואר 1960). "I Arend-Roland (1956h) and Mrkos (1957d)". Vistas in Astronomy. 3 (1): 128–132. Bibcode:1960VA......3..128P. doi:10.1016/0083-6656(60)90012-X. {{cite journal}}:  (עזרה)
1 2  "Comet Mrkos, 1957d". Journal of the Royal Astronomical Society of Canada (באנגלית). 51: 323. בדצמבר 1957. Bibcode:1957JRASC..51..323.. ISSN 0035-872X. {{cite journal}}:  (עזרה)
1 2  Bortle, John E. (1998). "THE BRIGHT-COMET CHRONICLES". www.icq.eps.harvard.edu. נבדק ב-22 באפריל 2020. {{cite web}}:  (עזרה)
↑  McClure, Alan; Liller, William (באוגוסט 1958). "Rayed Structure in the Tail of Comet Mrkos, 1957 D". Publications of the Astronomical Society of the Pacific. 70 (415): 404. Bibcode:1958PASP...70..404M. doi:10.1086/127247. {{cite journal}}:  (עזרה)
↑  Vainu Bappu, M. K.; Sinvhal, S. D. (1 בפברואר 1960). "Polarization Measures of Comet Arend-Roland (1956h) and Comet Mrkos (1957d)". Monthly Notices of the Royal Astronomical Society. 120 (2): 152–162. Bibcode:1960MNRAS.120..152V. doi:10.1093/mnras/120.2.152. {{cite journal}}:  (עזרה)
↑  Ferron, Ignacio R. (בנובמבר 1977). "On the CN (0, 0) spectrum of Comet Mrkos 1957d". Astrophysics and Space Science. 52 (1): 11–16. Bibcode:1977Ap&SS..52...11F. doi:10.1007/BF00647154. {{cite journal}}:  (עזרה)
רות גורדון

| --- | --- |

רות גורדון, 1919
 לידה:  30 באוקטובר 1896 קווינסי, מסצ'וסטס
 פטירה:  28 באוגוסט 1985 (בגיל 88)  אדרגטאון, מסצ'וסטס
 שם לידה:  Ruth Gordon Jones 
 מדינה:  ארצות הברית 
 תקופת הפעילות:  1915–1985 (כ־70 שנה)
 מקום לימודים:  האקדמיה האמריקאית לאמנויות הדרמה (1914)  תיכון קווינסי 
 בן או בת זוג:  גארסון קאנין (1942–1985)  גרגורי קלי (1921–9 ביולי 1927) 
 פרסים והוקרה:  פרס אוסקר, פרס גלובוס הזהב, פרס אמי
 פרופיל ב-IMDb
 
רות גורדון, 1946
רות גורדון ג'ונס (באנגלית: Ruth Gordon Jones; ‏30 באוקטובר 1896 – 28 באוגוסט 1985) הייתה שחקנית קולנוע, טלוויזיה ותיאטרון ותסריטאית אמריקאית. זוכת פרס אוסקר לשחקנית המשנה הטובה ביותר ושני פרסי גלובוס הזהב לשחקנית המשנה הטובה ביותר על תפקידיה בסרטים "תינוקה של רוזמרי" ו"דייזי" (Inside Daisy Clover), וזוכת פרס אמי על תפקיד אורח בסיטקום "טקסי".
ביוגרפיה

גורדון נולדה בעיר קווינסי, מסצ'וסטס שבארצות הברית, למשפחה נוצרית-אפיסקופלית. בתם היחידה של אנני טפליי (לבית זיגלר) ושל קלינטון ג'ונס. 
נכנסה לתחום המשחק לאחר שנרשמה בגיל 18 לאקדמיה האמריקאית לאומנויות דרמה.
קריירה > משחק

גורדון החלה את דרכה כשחקנית בפרסומות ובסרט שקט.
גורדון התפרסמה בפעם הראשונה בשנת 1940 בדרמות "אייב לינקולן באילינוי" בתפקיד הגברת הראשונה מרי טוד לינקולן ו"כדור הקסם של ד"ר ארליך" בתפקיד הדוויג אשתו של הפיזיקאי הגרמני פאול ארליך (אדוארד ג'י רובינסון).
לאחר מכן השתתפה בסרטי המלחמה "אקשן בצפון אטלנטי" בתפקיד שרה אשתו של קצין צי הים סטיב ג'רוויס ו"קצה האפלה".
בשנת 1956 הייתה גורדון מועמדת כשחקנית תיאטרון לפרס טוני על הופעתה כגברת דולי לוי במחזה "The Matchmaker".
גורדון זכתה בשנת 1965 ב פרס גלובוס הזהב לשחקנית המשנה הטובה ביותר על הופעתה בדרמה "דייזי" בתפקיד אמה הדומיננטית של הנערה דייזי קלובר (נטלי ווד).
על הופעתה זו הייתה גורדון מועמדת גם לפרס אוסקר לשחקנית המשנה הטובה ביותר אך הפסידה אותו לשלי וינטרס.
כשלוש שנים לאחר מכן זכתה גורדון בת ה-72 בפרס האוסקר לתפקיד משנה ובפרס גלובוס הזהב על תפקידה בתור הקשישה התימהונית מיני קאסטבט בסרט האימה של רומן פולנסקי "תינוקה של רוזמרי".
ב-1971 הייתה גורדון מועמדת בפעם השלישית לפרס גלובוס הזהב, לתפקיד הטוב ביותר לשחקנית קומית/מוזיקלית על הופעתה בקומדיה השחורה של האל אשבי "הרולד ומוד" בה שיחקה בתפקיד הקשישה בעלת הנפש החופשייה מריג'ו מוד צ'ארדין.
ב-1978 השתתפה בקומדיית ההרפתקאות "מחפש צרות" בכיכובו של קלינט איסטווד בתפקיד אימו של אורוויל בוגס עליו חזרה גם בשנת 1980 בסרט ההמשך "צרות בצרורות".
בשנת 1979 זכתה גורדון בפרס אמי על הופעתה בסיטקום "טקסי" לצידו של ג'אד הירש.
את הופעותייה האחרונות עשתה גורדון בפנטזיה "מקסי" בתפקיד גברת לווין ובסרטו טוני ביל "שומר הראש שלי".
קריירה > תסריטאות

במקביל לקריירת המשחק הפורייה שלה עסקה גורדון בהצלחה יתרה גם בכתיבת תסריטים.
גורדון הועמדה שלוש פעמים לפרס אוסקר לתסריט המקורי הטוב ביותר ביחד עם בן זוגה התסריטאי המצליח גארסון קאנין על התסריטים שכתבו ביחד לסרטיו של ג'ורג' קיוקור "חיים כפולים", "צלע האדם" ו"פאט ומייק".
בנוסף כתבה לבדה את התסריט לסרטו של קיוקור "השחקנית".
חיים אישיים

גורדון התחתנה בשנת 1918 עם השחקן האמריקאי, גרגורי קלי, לו נשארה נשואה במשך 9 שנים עד למותו.
בשנת 1942 נישאה בפעם השנייה בחייה, לעמיתה לעבודה בכתיבה, התסריטאי האמריקאי-יהודי, גארסון קאנין, הזוג נשאר נשוי עד למותה של גורדון.
לגורדון נולד ילד אחד מחוץ לנישואים ממערכת יחסים קצרה שניהלה עם מפיק התיאטרון האמריקאי-יהודי, ג'ד האריס.
חיים אישיים > מוות

ב-28 באוגוסט 1985 גורדון מתה משבץ בעיירה אדרגטאון, מסצ'וסטס, בת 88 במותה.
פילמוגרפיה נבחרת

אייב לינקולן באילינוי (1940)
כדור הקסם של ד"ר ארליך (1940)
אישה דו פרצופית (1941)
אקשן בצפון אטלנטי (1943)
קצה האפלה (1943)
דייזי (Inside Daisy Clover)‏ (1965)
אלוהים אוהב ברווז (1966)
תינוקה של רוזמרי (1968)
מה קרה לאליס? (1969)
איפה פופא? (1970)
הרולד ומוד (1971)
האוטובוס הגדול (1976)
מחפש צרות (1978)
מרדף אוכלי הנבלות (1979)
טיילת (1979)
צרות בצרורות (1980)
שומר הראש שלי (1980)
מקסי (1985)
שלישיית בוזאר

| --- | --- |

 תקופת הפעילות:  מ-1955 
 סוגה:  מוזיקה קלאסית 
 כלי נגינה:  פסנתר, צ'לו, כינור 
 www.beauxartstrio.org
 חברים
 מנחם פרסלר איזידור כהן ברנרד גרינהאוס דניאל גילה אידה קאוואפיאן 
 
שלישיית בוזאר (בצרפתית: Beaux Arts Trio, שלישיית אמנוית יפות) היא שלישיית פסנתר ידועת שם. הופעת הבכורה של ההרכב הייתה ב-13 ביולי 1955 בפסטיבל המוזיקה ברקשייר, הידוע כיום כמרכז המוזיקה טנגלווד. הקונצרט האחרון שלהם היה בלוצרן, שווייץ ב-6 בספטמבר 2008.
במשך יובל שנים זכתה השלישייה להערכה רבה על הופעותיה, הן באולמות הקונצרטים והן בהקלטות. שלישיית בוזאר הקליטה את כל רפרטואר שלישיות הפסנתר התקני. בשנת 2005 חגגה השלישייה את שנת היובל להיווסדה בהוצאת שני תקליטורים מיוחדים, הראשון מכיל את תקליטיה הפופולריים ביותר בשנות הקלטותיה הארוכות (בחברת פיליפס) והשני הוא אוסף יובל של מוזיקה חדשה (בחברת ורנר). במהלך קיומה הממושך, ליכד את השלישייה החבר המייסד, הפסנתרן מנחם פרסלר. חברי השלישייה המקוריים בעת הקמתה בשנת 1955 היו:
פסנתר: מנחם פרסלר
כינור: דניאל גילה
צ'לו: ברנרד גרינהאוס
מאז השתנה הרכבם מספר פעמים ונוספו לו:
כינור: איזידור כהן (1968~), אידה קאוואפיאן (1992~), יונג אוק קים (1998~), דניאל הופ (2002~)
צ'לו: פיטר ויילי (1987~), אנטוניו מנזס (1998~)
ריאה נורווד

| --- | --- |

ריאה נורווד, 2021
 לידה:  3 ביוני 2001 (בת 23) קינגסטון, לונדון רבתי, אנגליה
 שם לידה:  ריאה מרגרט נורווד
 מדינה:  אנגליה אנגליה
 תקופת הפעילות:  מ-2021
 עיסוק:  שחקנית
 מקום לימודים:  בית הספר למשחק בריסטול אולד ויק
 פרופיל ב-IMDb
ריאה מרגרט נורווד (באנגלית: Rhea Margaret Norwood; נולדה ב-3 ביוני 2001) היא שחקנית אנגלייה. ידועה בתפקידה כאימוג'ן היני בסדרת הטלוויזיה "עוצר נשימה" (2022–הווה) המשודרת בנטפליקס. היא הופיעה גם בסרט "Consent"‏ (2023) בערוץ 4.
חיים מוקדמים

נורווד נולדה ב-3 ביוני 2001 בקינגסטון. נורווד סיימה את לימודיה בבית הספר לתיאטרון בריסטול אולד ויק בשנת 2022 עם תואר ראשון במשחק מקצועי.
בשנת 2022, נוורוד אובחנה כחולת סוכרת מסוג 1.
קריירה

בשנת 2022, נורווד נבחנה בשיחת ליהוק פתוחה לסדרת הנוער של נטפליקס, "עוצר נשימה" ולוהקה לתפקיד אימוג'ן היני.
בשנת 2023, נורווד גילמה את אליס בסדרת הדרמה "Consent" ששודרה בערוץ 4.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2022 | "Killing Them With Kindness" | איימי | סרט קצר |
| 2023 | Your Christmas or Mine 2 | בי |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2022–הווה | "עוצר נשימה" | אימוג'ן היני | תפקיד ראשי |
| 2023 | "Consent" | אליס |  |
פילמוגרפיה > תיאטרון

| שנה | פרויקט | תפקיד | תיאטרון | הערות |
| --- | --- | --- | --- | --- |
| 2022 | "A Pigment Of Your Imagination" | ויולט | The Pleasance |  |
הערות שוליים

↑  "Netflix Rounds Out Cast For 'Heartstopper'". 26 באפריל 2021. נבדק ב-21 במאי 2023. {{cite web}}:  (עזרה)
↑  Jones, Ellen E. (7 בפברואר 2023). "Consent review – a horribly timeless tale of male sexual violence". The Guardian. נבדק ב-21 במאי 2023. {{cite news}}:  (עזרה)
↑  "Rhea Norwood". נבדק ב-22 במאי 2023. {{cite web}}:  (עזרה)
↑  "Rhea Norwood announces Type 1 diabetes diagnosis'". 14 בנובמבר 2022. נבדק ב-21 במאי 2023. {{cite web}}:  (עזרה)
↑  "Rhea Norwood reveals which character she originally auditioned for in Heartstopper on Netflix". YouTube. נבדק ב-22 במאי 2023. {{cite web}}:  (עזרה)
↑  "Meet the cast of Consent, Channel 4's bold new factual drama". נבדק ב-22 במאי 2023. {{cite web}}:  (עזרה)
↑  "Kill Them With Kindness (Short 2022)". IMDb. נבדק ב-22 במאי 2023. {{cite web}}:  (עזרה)
↑  "'Meet Rhea Norwood who plays Violet!". 6 בדצמבר 2022. נבדק ב-21 במאי 2023. {{cite web}}:  (עזרה)
רפיק שאמי

| --- | --- |

 לידה:  23 ביוני 1946 (בן 78) דמשק, סוריה 
 שם לידה:  Suheil Fadel 
 מדינה:  הרפובליקה הסורית הראשונה, גרמניה המערבית, גרמניה, סוריה, הרפובליקה הסורית השנייה, סוריה 
 מקום לימודים:  אוניברסיטת דמשק 
 שפות היצירה:  גרמנית, ערבית 
 מספר צאצאים:  1 
 פרסים והוקרה:  פרס אדלברט פון שאמיסו (1993)  מדליית קרל צוקמאייר (2022)  החלילן מהמלין (1990)  Goldene Zeile (2016)  Phantastik-Preis der Stadt Wetzlar (1990)  Kunstpreis Rheinland-Pfalz (2003)  Brüder-Grimm-Poetikprofessur (2010)  Elisabeth Langgässer Literature Award (2018)  Thaddäus-Troll-Preis (1986)  פרס נלי זק"ש (2007)  פרס הספרות של ויילהיים (2003)  Adelbert von Chamisso Prize (award of sponsorship) (1985) 
 
רפיק שאמי (בערבית: رفيق شامي, נולד ב־23 ביוני 1946) הוא סופר גרמני ממוצא סורי, הכותב את יצירותיו בגרמנית. ספריו תורגמו לשפות רבות, בהן עברית.
רפיק שאמי הוא שם העט של סוהיל פאדל, אשר נולד ב-1946 בדמשק למשפחה נוצרית אשורית. אביו היה אופה ואחר כך בעל רשת מאפיות אשר הגיע אל דמשק מהכפר מעלולה. המשפחה התגוררה ברובע הנוצרי בדמשק ואת תעודת הבגרות שלו השיג הסופר בדמשק בבית ספר התיכון אשר היה שייך לכנסייה הקתולית.
בגיל צעיר התוודע שאמי לקומוניזם והצטרף אל המפלגה הקומוניסטית הסורית. הוא הושפע מיוצרים ערביים כמו אמיל חביבי ואנטון שמאס ומסופרים מערביים כמו בלזאק, סרוונטס, צ'כוב. בהיותו אזרח סורי התמקד שאמי בלימודי כימיה באוניברסיטת דמשק וב-1970 אפשר לו השלטון הסורי לצאת מהמדינה כדי להשלים את לימודיו האקדמיים. הוא שאף להגיע לפריז, אך בעקבות מרד הסטודנטים והיחס העוין אל סטודנטים זרים הוא נאלץ ללמוד כימיה בגרמניה. ב-1979 קיבל שאמי תואר דוקטור בכימיה מאוניברסיטת היידלברג הגרמנית.
זמן קצר לאחר מכן החליט הסופר לזנוח את מקצוע הכימאי ולהקדיש את חייו לספרות. הוא בחר בשם העט רפיק שאמי והחל לכתוב את יצירותיו בשפה הגרמנית. אף על פי שספריו מתעדים לרוב את החיים במולדתו סוריה, שאמי מוכר בעיקר במערב ולא במדינות ערב. הוא פרסם רומנים וקובצי סיפורים שזכו להצלחה רבה בקרב הקהל הרחב ובקרב מבקרי הספרות. ספרו "חופן של כוכבים" תורגם לארבע עשרה שפות וזכה בשמונה פרסים ספרותיים חשובים.
ספריו שתורגמו לעברית

חופן של כוכבים. מגרמנית: דפנה עמית, הוצאת שוקן, 1996
הצד האפל של האהבה. מגרמנית: גלעד גנבר, הוצאת שוקן, 2010
המיית הסנונית. מגרמנית: ארנו בר, הוצאת שוקן, 2004
מסע בין לילה לבוקר. מגרמנית: דפנה עמית, הוצאת לוני כהן, 2000
מספר הלילה, מגרמנית: דפנה עמית, הוצאת שוקן, 1998
פרסים

1993 - פרס אדלברט פון שאמיסו
2007 - פרס נלי זק"ש
ריביירה מאיה

מפת ריביירה מאיה. מצפון לדרום: פוארטו מורלוס, טרס ריוס, פלאיה דל כרמן, Xcaret, Paamul, Puerto Aventuras, Xpu Ha, אקומל, Xel-Ha, באהיה דה פונטה סולימאן, Tankah, טולום, בוקה Paila, פונטה אלן .
טולום, ריביירה מאיה, מקסיקו
ריביירה מאיה היא מחוז תיירות ונופש דרומית לקנקון, שבמקסיקו. היא נמצאת על כביש החוף הפדרלי 307, לאורך קו החוף הקריבי של מדינת קוינטאנה רו, הממוקם בחלק המזרחי של חצי האי יוקטן. מבחינה היסטורית, מחוז זה התחיל בעיר פלאיה דל כרמן והסתיים בכפר טולום, אם כי העיירות פוארטו מורלוס, שממוקמת צפונית לפלאיה דל כרמן, כמו גם העיירה פליפה קארילו פוארטו, שנמצאת 40 קילומטרים (25 מיל) מדרום לטולום, מקודמים שניהם כחלק ממסדרון התיירים של ריביירה מאיה.
במקור נקראה הריביירה מאיה "מסדרון קנקון-טולום", אך בשנת 1999, שמה שונה לריביירה מאיה, על ידי מיגל רמון מרטין אזואטה, שבאותה תקופה היה ראש העירייה של סולידרידד, קוינטאנה רו. הריביירה מאיה כוללת את עיריות סולידרידד בצפון וטולום בדרום, ומשתרעת על 40 קילומטרים (25 מיל) לכיוון פנים הארץ, עד לגבול עם מדינת יוקטן.
תיירות

ריביירה מאיה מפורסמת בזכות אתרי הנופש שלה, הפועלים בשיטת ״הכול כלול״ בהיקף נרחב, ובזכות בסיס תיירותי היסטורי של מלונות בוטיק קטנים יותר, כמו גם המסעדות הרבות שקיימות לאורך כביש פדרלי מס׳ 307 (״Fed 307״) ובחופי הים או בסמוך להם.
תוכניות פיתוח ממשלתיות כוללות הקמת מספר ערים בינוניות של כ-200,000 תושבים בתוך ריביירה מאיה, עם תכנון ראשוני לעוד 20 שנה. אזורי יעד העיור כוללים את הערים והכפרים של: פוארטו מורלוס, פורטו Aventuras, אקומל, Chemuyil, וטולום.
אטרקציה מרכזית ברחבי ריביירה מאיה הן פעילויות ימיות בחוף ובשוניות שבמי החוף ובמערכת שוניות המחסום בבליז, המתחילה בסמוך לקנקון וממשיכה לאורך אורכה של הריביירה מאיה ממשיכה דרומה עד גואטמלה. מערכת שונית המחסום הזו היא השנייה הארוכה בעולם.
הפעילויות באזור כוללות אופנוע ים, שנורקלינג, צלילה, שחייה סנוטות, שחייה עם דולפינים, גלישה זוויתית, רכיבה על סוסים, שיט וסיורי ג'ונגל מודרכים. ארכאולוגיה היא גם אטרקציה תיירותית גדולה באזור, כולל האתרים הארכאולוגיים הפופולריים המופעלים על ידי Instituto Nacional de Archaeological כמו טולום שבחוף, וצ'יצ'ן איצה וקובה שנמצאים במרחק קצר. האתרים Xcaret ו-Xel-Ha כוללים גם כמה חורבות ארכאולוגיות קטנות יותר כחלק מהאטרקציות שלהם, אך פארקי שעשועים מים טבעיים אלה המופעלים על ידי עסקים פרטים מושכים תיירים, בגלל המגוון והמגוון של הפעילויות הניתנות, כמו שחייה עם דולפינים.
אקלים

הטמפרטורה השנתית הממוצעת היא 24–25 מעלות צלזיוס. האקלים מאופיין על ידי עונה גשומה ממאי עד נובמבר, ובתוך העונה היבשה יש תקופה בה נצפות רוחות צפוניות, הנקראת אל נורטה, המופיעות לרוב בחודשים ינואר ופברואר.
גאוגרפיה

הריביירה מאיה נמצאת כולה במדינת קוינטאנה רו בחצי האי יוקטן במקסיקו. השטח שטוח ומכוסה בג'ונגל טרופי נמוך. ממוצע הגשמים השנתי הוא 1.5 מ' לשנה והחילחול היעיל מביא להיעדר מוחלט של נהרות על פני שטח. כמקובל בתצורת קרסט, רשתות של נהרות תת-קרקעיים נוצרו, ואלה נחקרו ומופו על ידי חוקרי מערות דרך בולענים שהתמוטטו, שנקראים סנוטות.
קו החוף בקריביים הוא סדרה של חופי חול לבן בצורת סהר שנקטעים כל 1 - 10 ק"מ על ידי כיפות סלעים ושקעים, הנקראים קלטות, דרכם זורמים מי תהום למי החוף. חלקים גדולים מביצות המנגרובים הנרחבים שנמצאים מאחורי החופים כלולים באזורים המתוכננים לפיתוח תיירות.
תחבורה

מרבית התיירים לריביירה מאיה מגיעים דרך נמל התעופה הבינלאומי קנקון, בערך 50 קילומטרים (31 מיל) צפונית לפלאיה דל כרמן.
הערות שוליים

↑  Gollan, Doug (10 באוקטובר 2015). "Riviera Maya's Tourism Growth Focuses On Luxury, Sustainability While Seeking To Improve Local Life". Forbes. נבדק ב-16 ביוני 2017. {{cite news}}:  (עזרה)
↑  Parker, Matt. "Mayan Ruins of Mexico". USA Today. נבדק ב-15 במאי 2017. {{cite news}}:  (עזרה)
↑  "Xcaret Eco Park - Nature Theme Park". Loco Gringo. נבדק ב-23 בדצמבר 2017. {{cite web}}:  (עזרה)
↑  Wright, Lisa. "Our Top 5 Tips for Xcaret Park". PlayadelCarmen.com. נבדק ב-23 בדצמבר 2017. {{cite web}}:  (עזרה)
| --- | --- |
בקרת זהויות :  VIAF: 6419152331612403260009   WorldCat (עם VIAF): 6419152331612403260009 
20°37′53″N 87°04′23″W﻿ / ﻿20.63139°N 87.07306°W﻿ / 20.63139; -87.07306
פונטה מרומה, ריביירה מאיה, מקסיקו
ריבית פריים

ריבית הפריים (באנגלית: Prime Rate) היא הריבית המשמשת כבסיס לתמחור עסקאות פיננסיות מסוגים שונים כגון הלוואות ופקדונות, אותה קובע כל בנק עבור עיסקות המבוצעות על ידו. ריבית הפריים היא נגזרת של הריבית שנקבעת על ידי הבנק המרכזי, בתוספת מרווח מסוים.
שיעורי הריבית אותם גובה הבנק מלקוחותיו בגין הלוואות שניתנות להם הן ריבית פריים בתוספת מרווח ("פריים פלוס %x״). המרווח נקבע ככלל על פי טיב הלקוח והסיכון שהבנק נוטל בהענקת ההלוואה. שיעורי הריבית אותם משלם הבנק בגין פקדונות הן ריבית הפריים בניכוי מרווח מסוים ("פריים מינוס %x״). תוספות הריבית עשויות להיות מושפעות גם מאופי האשראי, טיב הלקוח, והלימות ההון של הבנק.
גובה ריבית הפריים

במרבית מדינות העולם נקבעת ריבית הפריים בפועל בהתאם לריבית שקובע הבנק המרכזי, דוגמת בנק ישראל או הבנק הפדרלי של ארצות הברית.
בישראל

ריבית בנק ישראל (ממנה נגזרת ריבית הפריים) היא ריבית הנקבעת על ידי בנק ישראל על-פי אמצע המרווח שבין הריבית שהוא גובה עבור הכספים שהוא מלווה לבנקים, לבין הריבית שהוא משלם על פיקדונות הבנקים אצלו.
עקרונית, כל בנק מסחרי בישראל קובע את ריבית הפריים עבור עצמו, בהתחשב בריבית בנק ישראל בתוספת מרווח אשר משקף בין היתר גם את העלות התפעולית שלו. בפועל אף על פי שכל בנק מסחרי רשאי לקבוע מרווח שונה מבנקים אחרים ובכך לקבוע ריבית פריים שונה, נכון לשנת 2024 בישראל, המרווח אצל כל הבנקים זהה ושווה ל-1.5% מעל ריבית בנק ישראל.
נכון לספטמבר 2024 עומדת ריבית הפריים על 6.00 אחוז.
בישראל > פרסום הריבית ושינוי ריבית הפריים בישראל

בהיעדר אירועים כלכליים הדורשים התערבות מיידית, פרסום הריבית של בנק ישראל מתבצע מידי כחודש וחצי. על סמך ריבית זו נקבעת ריבית הפריים שנכנסת לתוקפה אחרי שלושה ימי עסקים.
בישראל > דוגמאות לשימוש בריבית הפריים

פיקדון בריבית P-3% הוא פיקדון שקלי, לא צמוד, הנושא ריבית משתנה הנגזרת מריבית הפריים, במרווח של 3 אחוז. לפיכך אם לדוגמה ריבית הפריים בבנקים עומדת על 5.75% במונחים שנתיים, אזי שיעור הריבית השנתי של הפיקדון הוא  \ 5.75\%-3\%=2.75\%. אם במהלך תקופת הפיקדון ישתנה שיעור ריבית הפריים, ישתנה בהתאמה גם שיעור הריבית על הפיקדון באופן זהה לשינוי בריבית הפריים. למשל: אם המשקיע מחזיק פיקדון שבועי מתחדש, ובכל יום שישי יש בו תחנת יציאה, אך ריבית הפריים ירדה ב-0.25 נקודות האחוז ביום חמישי - עד יום רביעי תחושב הריבית בפיקדון לפי שיעור הגבוה ב-0.25 האחוז מהריבית שתחושב בפיקדון מיום חמישי ואילך.
ריבית על אשראי בגובה P+4% משמעותה כי הבנק יגבה מהלווה ריבית משתנה לפי שיעור ריבית הפריים בתוספת סיכון של 4 אחוז. גם כאן, כל שינוי בשיעור ריבית הפריים יגזור אוטומטית שינוי בריבית על האשראי, גם אם טרם הגיע מועד התשלום. אשראי שכזה יכול להיות משיכת יתר בחשבון עובר ושב, הלוואה, משכנתא, אשראי בכרטיס אשראי, וכדומה.
ריבית הפריים משפיעה על הלוואות הצמודות לריבית הפריים בלבד. כאשר הצפי במשק הוא כי הריבית תעלה, הלקוחות ככלל יעדיפו לקחת הלוואות בריבית קבועה ולהפקיד פיקדונות על בסיס ריבית הפריים. לעומת זאת בעת ציפייה לירידת ריבית, הלקוחות יעדיפו הלוואות בריבית הפריים ופיקדונות בריבית קבועה.
הערות שוליים

↑  רונית מורגנשטרן, ‏ידע זה כוח: כך תורידו את הריבית על ההלוואה שלכם, באתר ‏מאקו‏, 2 בדצמבר 2015
↑  מועדי החלטות הריבית בשנת 2023, אתר בנק ישראל
רציונליזם יהודי בימי הביניים

זרם ביהדות שהושפע מהפילוסופיה היוונית, בתיווכה של הפילוסופיה האסלאמית, והתקיים החל מהמאה ה-10. בעולם היהודי של המאות ה-13 וה-14 התנהל פולמוס חריף בין הנוטים אחרי הרציונליזם בהשפעת הפילוסופיה לבין המאמינים במיסטיקה, שהתנגדו בחריפות להסתמכות בלעדית על ההיגיון ועל חכמות חיצוניות. המפורסם שברציונליסטים היהודים הוא הרמב"ם.
הפרשנות הרציונליסטית > שלילת ענייני מאגיה ואמונות תפלות

בהיותם מושפעים מהפילוסופיה היוונית, התנגדו חכמי ישראל הרציונליסטיים לאמונות שלא עברו את בקורת ההיגיון, לטענתם.